<classify> MKUU wa Mkoa wa Kagera, Brigedia Jenerali mstaafu Marco Elisha Gaguti ameiomba Benki ya Maendeleo ya Kilimo Tanzania TADB kufi kiria namna ya kuwawezesha wakulima wa kahawa wadogo kwa njia ya mikopo ili waweze kujikwamua kiuchumi na kuinua hali zao kupitia kilimo hicho.Akizungumza na waandishi wa habari mjini hapa, Gaguti alisema baada ya Benki ya TADB kuviwezesha vyama vya msingi vya ushirika, wakati umefika pia kwa benki hiyo kuangalia namna ya kuwapa wakulima wadogo mikopo nafuu ya moja kwa moja.Nitoe ombi kwa Benki ya TADB kufikiria uwezekano wa kutoa mikopo nafuu kwa wakulima mmoja mmoja au vikundi ambavyo vitawaongozea tija, nimepata fursa ya kuwatembelea baadhi ya wakulima wa kahawa mkoani hapa, nimeona wanayo maono mapana ya kukuza kilimo chao kuwa kilimo cha kisasa sana, alisema.Alisema kutokana na hilo amebaini changamoto iliyopo kwa wakulima hao ni kukosekana kwa mitaji na kwamba wapo baadhi ya wakulima wanaweza wakakopeshwa na kurejesha mikopo bila usumbufu wowote.Naamini wapo wakulima wana maono, mipango mizuri, hivyo ningetamani kuona sasa benki ya TADB inawafikia wakulima wa kahawa kwa nia ya kuongeza tija kwa mkulima mmoja mmoja, lakini pia mfumo ambao upo katika vikundi vya vijana na wanawake ili waweze kufanya kilimo chenye tija ambako ndiyo mwlekeo wa mkoa na taifa kuelekea uchumi wa Viwanda, alisema.  <topic>: KITAIFA 